इस बीच ईरान ने कहा है कि वह सकीने मोहम्मदी अश्तियानी को ब्राजील जाने की अनुमति नहीं देगा. ब्राजील में ईरान के राजदूत मोशेन शाटरसादेह ने समाचार एजेंसी एजेंसिया ब्राजील से कहा है कि ईरान को ब्राजील की ओर से कोई औपचारिक पत्र नहीं मिला है. राजदूत ने कहा कि ईरान सरकार को विश्वास है कि राष्ट्रपति लूला ईरान के आतंरिक मामलों में हस्तक्षेप नहीं करना चाहते. "वे मानवीय कारणों से प्रेरित हो रहे हैं." ब्राजील के राष्ट्रपति लूला दा सिल्वा ने जुलाई के अंत में मोहम्मदी अश्तियानी को शरण देने की पेशकश की थी.